fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi gl fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi fi fi fi fi fi en fi fi fi fi fi fi fi fi fi fi en fi fi en fi fi fi en de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Aurinkoiset kelit jatkuu. Tänäänkään en siis ole malttanut istua pöydän ääreen papereita pyörittelemään, joten päivitettään sitten näitä julkaisematta jääneitä. Meillä fanitetaan Reinoja. Ovat kyllä varmasti maailman parhaat kotitossut. Mä oon sellainen vilukissa, että käytän omiani kesälläkin. Iltaisin kun tuppaa joskus varpaita paleltaa ;)
Reinojen pakkauslaatikko on niin hieno ja inspiroiva, että olisi suorastaan tuhlausta heittää se menemään. Yksi laatikko pääsi siis uusiokäyttöön leiskassa. Tämä leiska on itseasiassa ollut kuvaa vaille valmiina jo pitkän pitkän aikaa ja kuvankin kanssa jo hetken mutta pääsi nyt vasta blogiin asti.
Lähettänyt pikkuhelistin klo 21:04 7 kommenttia
Tänään ei ole ollut aikaa skräppäillä vaikka ehkä mieli olisi vähän tehnyt. Päivä on kulunut ulkona auringosta nautiskellen ja valokuvaillen. Ennen ulos lähtöä ehdin kuitenkin hieman kikkailla netistä löytyvällä kuvanmuokkaussivustolla nimeltään Photofunia. Kannattaa käydä kokeilemassa, sieltä löytyy kaikenlaisia kivoja efektejä kuvia piristämään. Tässä muutamia omia suosikkejani, omasta pärstästä tietysti :D
Tuo ensimmäinen on aivan ehdottomasti oma suosikkini! Osan näistä aion luultavasti teettää ja mietintämyssyssä muhii jo kovasti ideoita, siitä millaisia leiskoja näistä voisikaan tehdä. Kaikki näistä eivät varmaan kovin helposti leiskoiksi taivu mutta ainakin tuosta silmäkuvasta mulla on jo idea odottamassa toteutusta.
Kohtalaisen tuoreita leiskojakin odottaisi julkaisua mutta en jaksa nyt siirtää kuvia koneelle ja muokkailla, jätän sen siis huomiseen. Nyt vielä nauttimaan ilta-auringosta!
Tunnisteet: kuvia, linkkivinkki, muuta puuhastelua
Myös Paperikierteellä on pyörinyt oma askarteluhaaste jo muutaman kuukauden mutta vasta nyt saan aikaiseksi osallistua. Sekä väriyhdistelmä että mallipohja olivat toukokuun haasteessa oikein mieluisat :) Tässä minun versioni.
Syksyn aikana otettuja luontokuvia on nyt tullut skräpättyä pitkin talvea ja kevättä ja nämä taisivat nyt olla viimeiset. Syksystä tulee mieleen aina kauniit ruskan värit mutta viime syksynä huomasin, että sininen ei ole pelkästään talven väri. Se on ehdottomasti myös syksyn väri!
Tunnisteet: 12x12, Paperikierteen askarteluhaaste, scrapbooking
Haaste #56 Leimaamalla oma taustapaperi
Mukavainen oli tämänkin viikkoinen Inspiroidu-haaste! Tällä kertaa tehtailtiin siis itse taustapapereita. Jokusen kerran olen ennenkin kuviopaperini itse värkännyt mutta viimeisimmästä kerrasta on jo niin aikaa, että tämä oli taas kivaa. Toisaalta olin aika tylsä kun käytin sitä monet kerrat nähtyä kuplamuovia vaan mutta minä niin kovin tykkään siitä!
Taas vaihteeksi mietelauseleiska. Voisin joskus vaikka koota oman kissa-aiheisille mietelauseleiskoille tarkoitetun albumin :D
Kuplamuovilla maalaminen/leimaaminen on kyllä kivointa. En varmaan koskaan kyllästy tuohon jälkeen ja tässä tuli vielä niin kivasti muovin kuviotkin esille. Lisäksi tykkään siitä, että kuplamuovikuviota on välillä näin erillisellä paperillakin eikä aina vaan suoraan leiskassa. Leiskan kuvaaminen oli hankalaa taas tuon kalvon takia, kovasta yrityksestä huolimatta kuvaan jäi vähän heijastuksia.
Lähettänyt pikkuhelistin klo 16:30 11 kommenttia
Tunnisteet: 12x12, Inspiroidu-haasteet, scrapbooking
torstai 21. toukokuuta 2009
Eilen skräppäsin pitkästä aikaa yhden leiskan kohtuullisen pitkän tauon jälkeen. Ideoita ja innostusta kyllä olisi riittänyt mutta hommaa on hankaloittanut kuvien epäjärjestellmällinen säilytys, joka ei varsinaisesti ole mikään hyvä inspiraation lähde. Erinäisiä kuvapinoja löytyy sieltä täältä ja samasta aiheesta otetut kuvat eivät välttämättä ole samoissa pinoissa vaan niitä löytyy ties mistä. Etsi siinä nyt sitten sarjasta puuttuva kuva kun et yhtään tiedä mistä kolosta senkin kaivaisi esille! Hmmph! Ja tietenkin jostain syystä aina ne kuvat, jotka haluaisin skräpätä ovat hukassa. Nyt ihan ensitöiksi täytyisi järjestää kuvavarasto kuntoon. Ennen säilytin kuvia aikajärjestyksessä mutta nyt voisin järjestää skräppäystä odottavat kuvat aihepiirien mukaan. Hyväksi havaittuja vinkkejä kuvien järjestämiseen ja myös säilytykseen otetaan kiitollisena vastaan ;)
Mutta siis, tässä nyt tämä leiska. Kuvakaaoksesta nappasin skräpättäväksi tämän viime syksyisen Sata kuvaa päivässä-projektin aikana ikuistetun otoksen.
Tuo raitapaperi oli vaikea käsiteltävä, koska noin tiheät raidat pistivät vähän silmiä sekaisin. Tilanne kuitenkin onneksi helpotti kun paperin päälle alkoi astella kuvaa ja koristuksia. Tästä tuli itselle aika mieluinen vaikka ei olekaan ihan sitä mitä aluksi ajattelin tehdä. Alunperin ajattelin tuohon vasempaan reunaan maalia mutta viivakooditeipin jälkeen se ei mielestäni enää sitten kuitenkaan maalia kaivannut.
Loppuun vielä pieni linkkivinkki. Bazzill Matchmakerin avulla on helppo löytää kuviopaperisarjoihin sopivat Bazzill-kartongit. Itse en niin kovin neuroottinen ole sävyjen täydellisestä yhteensopivuudesta mutta ihan mielenkiinnosta tuota Matchmakeria tuli tutkailtua. Voisin kuvitella käyttäväni tuota apuna esimerkiksi minialbumin paperivalinnoissa.
Lähettänyt pikkuhelistin klo 17:26 6 kommenttia
Tunnisteet: 12x12, linkkivinkki, scrapbooking
torstai 14. toukokuuta 2009
Haaste #53 Kymmenen kohdan ideariihi
Inspiroidu-haaste on innoittanut ja inspiroinut skräppääjiä jo vuoden verran ja "juhlahaaste" olikin vähän totutusta poikkeava. Hommaa tämän haasteen toteuttamisessa riitti mutta olipahan tätä hauska tehdäkin. Varsin inspiroivaa ja ajatuksia herättävää :) Tässä siis meikäläisen ideariihi.
1. Kirjaa 20 aihetta, joista aiot lähitulevaisuudessa skräpätä.
-on kivaa, kun maljakossa on kauniita kukkia
-kielo on mun lempparikukka
-momma-sivu, jossa käytän page talkeria!
2. Piirrä neljä erilaista mallipohjaa joita tykkäät käyttää tai suunnittelet käyttäväsi.
Muita suunnittelen käyttäväni, vasemman yläreunan mallipohjaa olen soveltaen käyttänyt useammankin kerran ja yksi näistä on täällä blogissakin ollut näytillä. Tuo malli on mukavan muuntelukykyinen ja sitä voi käyttää niin pysty- kuin vaakasuunnassakin.
3. Esittele kaksi aikaisempaa työtäsi ja kerro miksi olet niihin tyytyväinen.
Valkkasin aikaisempien töiden lempparit tuolta vanhan blogin arkistoista :)
Viljo-leiska on ehdottomasti omia suosikkejani! Tässä tein ensimmäisiä kunnollisia maalinroiskimiskokeilujani ja tykkään tuosta jäljestä niin kovasti. Oonkohan tämän jälkeen edes toista kertaa näin kivasti onnistunut? Tässä leiskassa on toinenkin onnistunut kokeilu, nimittäin tuo nauha. Saattaa näyttää ihan samalta kuin ennenkin mutta tässä keksin tavan nitoa nauhan niin, että se on "ilmavampi" ja näyttää paremmalta :) tää nauhojen kanssa pelaaminen on niin kovin tarkkaa puuhaa nähkääs ;)
Toinen lemppari on sitten tämä. Kerroksia, rosoa, maalia, värejä, ihana kuva. Ei siihen sitten muuta tarvita.
4. Valokuvaa yhtenä päivänä asioita, joita et todennäköisesti muuten kuvaisi.
Valitsin tähän kuvauskohteeksi sellaisia juttuja, joista pidän kovasti mutta joita ei kuitenkaan koskaan ole tullut ikuistettua kuvaksi. Tässä pari. Kuvat on napattu värikorostustoiminnolla, koska kuvailin yhtä aikaa tätä ja sitä päivän väri-kohtaa haasteesta.
5. Linkitä jonkun toisen skräppäämä työ ja kerro miksi pidät kyseisestä työstä.
Selailin muutama päivä sitten Scrap in Stylessä suosikeiksi klikkailemiani töitä ja aloin tarkemmin tutkailla badankan/Åsan tekemiä leiskoja. Uskomattoman upeita kaikki! Tähän olisin voinut valita piiiitkän listan Åsan taitavia luomuksia, mutta jos yksi täytyy valita on se sitten tämä leiska. Loistava esimerkki siitä, että aina ei tarvita uusimpia ja hienoimpia kuviopapereita mielettömän upean lopputuloksen saamiseksi. Kannattaa myös käydä kurkkaamassa Åsan blogi. Minä ainakin olen ihastunut ikihyviksi!
6. Kirjoita journaling, joka sisältää vähintään 100 sanaa. Skräppää sivu myöhemmin.
Tätä en olisi ihan äkkiä uskonut. Kuluvan vuoden aikana olen oppinut nauttimaan juoksemisesta. Lenkillä käyminen (oli se sitten juoksua tai kävelyä) on mielestäni aina ollut tylsää ja puuduttavaa, nyt teen sitä erittäin mielelläni vähintään kolme kertaa viikossa. Kaikkein mieluisimpia ovat aamulenkit, joiden jälkeen on hyvä aloittaa uusi päivä pirteänä. Aluksi lenkille lähteminen oli tavallaan ”välttämätön paha”, mutta vähitellen jäinkin jo koukkuun koko touhuun. Huomasin käveleväni yhä pidempiä matkoja samassa ajassa kuin aikaisemmin ja pidensin lenkkiä sen mukaan. Kuuden kilometrin reippailusta tulikin sitten vakiolenkkini. Kun kadut alkoivat keväällä sulaa, jalat vaan veivät aina vaan lujempaa ja lujempaa, kunnes huomasin juoksevani jo lähes koko lenkin ajan. Tunne oli aivan mahtava. Tätä haluan jatkaa, tätä aion jatkaa!
7. Kerää (ei skräppäykseen kuuluvaa) materiaalia, jota voit käyttää tulevissa töissäsi.
Näistä en nyt ottanut kuvaa mutta skräppäystä silmällä pitäen olen hamstrannut hedelmäverkkoa, kissanruokapurkin avausrenksuja (mahtavan isoja!), läpinäkyvästä muovista valmistetun vaatetagin, pussinsulkijoita eri päivämäärillä sekä tietty lisää kuplamuovia ja aaltopahvia (niitä ei koskaan voi mun varastoissa olla liikaa).
8. Valitse päivän väri ja kuvaa vain kyseisen värisiä asioita.
Päivän väri-kuvia napsiessani muistin kameran värikorostustoiminnon! Kun ostin kameran, tuli tuota toimintoa käytettyä melko ahkerasti mutta alkuinnostuksen jälkeen se sitten jäi. Tällä tavoin oli siis ihan kiva kuvata pitkästä aikaa. Mielestäni punainen väri soveltuu parhaiten tuon toiminnon käyttöön, muut värit jäävät jotenkin tunkkaisiksi ja harmaiksi.
9. Kerro materiaaleista tai tekniikoista, jotka ovat itsellesi erityisen vaikeita käyttää ja miksi.
Luontevan journaling-tekstin aikaansaaminen tuntuu joskus hieman hankalalta. Eniten ongelmia tuottaa se, että journaling on yleensä viimeinen asia, jonka leiskaan lisään ja monesti tuntuu, että sille ei ole enää paikkaa. Tälläiseen valmiiseen leiskaan on sitten hankala saada mahtumaan tekstiä niin paljon kuin haluaisi ja asettelu tuntuu jotenkin kärsivän, kun journalingille ei ole varattu varsinaisesti omaa tilaa vaan se täytyy ujuttaa sinne mihin se nyt sattuu mahtumaan. Tälläisessä tilanteessa tekstiä voi joutua lyhentämään, että se mahtuisi ja tekstistä saattaa tulla siksi töksähtelevää. Ongelma on myös se, etten mielelläni kirjoita suoraan leiskaan, koska olen äärettömän tarkka siitä miltä käsialani näyttää ja pelkään kirjoitusvirheitä tai muita sotkuja. Piilotettu journaling onkin osoittautunut pelastukseksi siinä mielessä, että tekstin luontevuudesta ja ulkoasusta ei silloin tarvi huolehtia ihan niin paljoa, kun se kerran ei ole silloin kaikkien nähtävillä. Journaling on minulle tärkeämpää nyt kuin mitä se oli aloittaessani harrastusta ja haluaisin leiskoihin paljon muutakin tekstiä kuin vaan "kuka, mitä, missä". Aina sitä "syväluotaavaa" journalingia ei tokikaan tarvita, mutta kun kuva/leiska sitä vaatii tahtoisin sellaista tekstiä myös sujuvasti kirjoittaa. Journalingin kirjoittaminen ensimmäisenä voisi olla hyvä ratkaisu tähän pulmaan :)
10. Kerro miksi skräppäät tai haluat kokeilla skräppäystä.
Skräppäys on minulle ennen kaikkea itseni toteuttamista ja muistojen vaalimista. Tahdon skräpätä asioista, joita en välttämättä muistaisi enää vuoden, kahden saati sitten kymmenien vuosien päästä. Ja hei oikeasti, kuka voisi vastustaa niitä kauniita papereita ja muita herkullisia skräppäysmateriaaleja! ;)
Lähettänyt pikkuhelistin klo 20:17 1 kommenttia
Tunnisteet: 12x12, Inspiroidu-haasteet, kuvia, linkkivinkki, scrapbooking
tiistai 12. toukokuuta 2009
Tällä kertaa Inspiroidu-haasteessa oli aihe, jota olenkin jo odotellut. Oli jotenkin sellainen fiilis, että tämmönen tulee joskus :) Tarkoituksena oli siis skräpätä yhdellä ainoalla värillä käyttäen sen eri sävyjä ja erilaisia materiaaleja. Minä inspiroiduin heti kahden leiskan verran.
Tämän tein ensiksi. Tuo kuva on otettu aikanaan kertakäyttökameralla ja vaikka se onkin periaatteessa "epäonnistunut" kuva, tykkään siitä valtavasti. Kuvassa on ihanaa pehmeyttä ja tunnelmaa. Valitsin ruskean väriksi, koska erilaiset ruskean sävyt sopivat mielestäni kivasti kuvan kanssa yhteen. Toinen valintaperuste värille saattoi olla myös se, että sain tämän värivalinnan johdosta käyttää aaltopahvisydämiä :)
Tämä oli sitten haasteleiska nro kaksi. Vihreän värin nappasin Vikin vihertävistä silmistä. Tässä leiskassa (kuvien lisäksi tietty) kivointa on tuo otsikko. Olisin halunnut käyttää tässä ompelukonetta mutta kun ei mulla oo! Tuo käsin ommeltu otsikko nyt sitten korvaa tätä puutetta :) Tykkään myös journalingista, josta tuli paljon ryhdikkäämpi, kun rajasin kirjainten ääriviivat mustalla. Otsikossa ja journalingissa mainitut kippuraviikset näkyvät muuten hienosti noissa kuvissa.
Lähettänyt pikkuhelistin klo 17:06 10 kommenttia
Tunnisteet: 12x12, Inspiroidu-haasteet, scrapbooking
keskiviikko 6. toukokuuta 2009
Tässäpä nyt sitten näitä viime päivien tuotoksia valmistumisjärjestyksessä. Kyllä skräppäily vaan on kivaa :) Laitan ne nyt kaikki tähän samaan postaukseen kerralla niin ne kaikki tulevat ainakin postatuksi. Pari näiden leiskojen aiheista on jo mun Inspis-ideariihen kahdenkymmenen kohdan listasta eli senkin työstäminen on jo ihan hyvällä mallilla. Mutta palataan siihen vähän myöhemmin ja nyt näitä leiskoja!
Journalingille jäi hippasen verran liian vähän tilaa mutta kun halusin tuon piparireunan tuohon. Piparireunan kuvio muistuttaa ihan villalankaa, joten se lämmittää näitä pakkaskuvia. Tuolloin oli muuten tosi kylmä! Tykkään valtavasti noista hopeisista kiemurakirjaimista, nekin on vähän niinkuin jäisiä. Ompeleet lisäsin yön yli nukuttuani, ne tuovat vähän ryhtiä sivuun.
Tämän leiskan tekeminen lähti noista kirjaimista. Kirjainten koko oli kyllä kohtuullisen haastava kuvien kannalta. Tästä olisi voinut tulla myös kuvaton leiska mutta keksin lopulta mielestäni aika kivan ratkaisun kuvien asettelulle. Sain samalla käytettyä muutaman skräppäämättä jääneen oman nassun kuvan :)
Tämä on minulle tärkeä leiska. Ressusta jätti jälkeensä ison ikävän mutta myös paljon hyviä muistoja. Tässä viimeiset kuvat musta ja parhaasta koirakaverista yhdessä. Journaling on tässä piilossa sydänpaperin ja pompulanauhan alla.
Kuva vääristää, oikeasti kaikki on ainakin suht koht suorassa :) Tästä tuli kiva ja kiva on leiskan aihekin. Eniten tykkään tästä maaliroiskeiden onnistumisen takia. Oli mukavaa käyttää maalia taas pienen tauon jälkeen. Oon kovasti ihastunut muuten noihin Bazzillin Dots-kartonkeihin.
Aiheiltaan aika sekalaista seurakuntaa mutta kaikissa leiskoissa tapojeni vastaisesti kolme tai useampi kuvaa. Kaksi kuvaa leiskassa taitaa olla mulle aika vakkari ja tosi usein teen myös niitä yhden kuvan leiskoja. Vaihtelu virkistää välillä :)
Lähettänyt pikkuhelistin klo 22:52 4 kommenttia
maanantai 4. toukokuuta 2009
Craftican skräppäyshaasteessa oli tällä kertaa annettu valmiina mallipiirroksena "neljän kollaasi". Meikäläisen tulkinta näyttää tältä.
Selasin joku aika sitten ihan ensimmäistä tekemääni 12x12 tuumaista albumia ja sieltä löysin skräpistettävän leiskan joka sattui sopimaan myös tähän haasteeseen. Olen siis tehnyt samalla kaavalla leiskan n. kaksi vuotta sitten, se oli vaan huomattavasti pelkistetympi. Aikaisemmassa oli ainoastaan neljä kuvaa tuolla samaisella asettelulla ilman mitään koristuksia. Tämä on nyt taas tälläistä aika perushuttua ja tuntuu, että jotain tästä jäi puuttumaan, en vaan nyt keksi mikä se puuttuva juttu voisi olla.
Nyt on tullut taas skräppäiltyä ja tässä muutaman päivän aikana oon tehnyt kuusi leiskaa. Osa niistä on vielä pientä viimeistelyä vaille valmiita mutta kohta tulossa kyllä näytille :)
Lähettänyt pikkuhelistin klo 21:35 4 kommenttia
Tunnisteet: 12x12, Craftica Scrapbooking Challenge, scrapbooking
perjantai 1. toukokuuta 2009
Herkkuvärejä ja kivoja kuvioita
Muutaman hieman erilaisen postauksen jälkeen taas takaisin normaaliin skräppäykseen. Tässä toinen tänään skräpätyistä leiskoista. Toisen tein Craftican haasteeseen, joten julkaisen sen erikseen omana postauksenaan.
Keväisen kaunis vappusää inspiroi käyttämään tätä varsin herkullisen väristä ja pirteää Basic Greyn paperia. Tykkään valtavasti tämän paperin värimaailmasta ja kivoista kuvioista. Tälläiset runsaasti kuvioidut paperit ovat hankalia käytettäviä, mutta toisaalta niillä saa näyttävää jälkeä vähäisillä koristeluilla. Tämän tekeminen oli aika näpräämistä noiden kuvioiden leikkaamisen takia. Mutta kun kuviot oli leikattu, ei paljoa sitten enää tarvittu. Lopputuloksesta tuli varsin mieluinen.
Kuva on siis sama, jota käytin Vuoden skräppääjä-kilpailun finaalityössä, tässä vain pienemmässä koossa. Jätin tästä vielä ainakin toistaiseksi pois journalingin ja otsikon, koska en vielä päättänyt mistä näkökulmasta tämä leiska on. Vaihtoehtoja eri näkökulmiksi ovat:
-se, että kuva on eräs mun kaikkien aikojen lempparikuvista
-se, että rakastan saippuakuplia
-tai se, että kun muut olivat uimassa minä puhaltelin saippuakuplia. Tässä tapauksessa tälle tulee kaverileiska, jonka kanssa tämä muodostaa yhtenäisen aukeaman.
Niin ja hauskaa vappua nyt vielä kun sitä ehtii toivottaa :)
Lähettänyt pikkuhelistin klo 18:23 5 kommenttia
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Haaste #56 Leimaamalla oma taustapaperi
Haaste #53 Kymmenen kohdan ideariihi
Herkkuvärejä ja kivoja kuvioita
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.